
Naslov: Tudi v Posavju letos manj brezposelnih kot lani
Napoved za voditelja:

Tudi v Posavju beležijo pozitivna gibanja na trgu delovne sile, manj je brezposelnih, več zaposlitev, tako da že opažajo, da za nekatere poklice ni primernih ljudi, ki bi jih lahko zaposlili. Pozitivni trendi iz zadnjega obdobja se kot zatrjujejo na sevniški območni službi Zavoda za zaposlovanje nadaljujejo tudi letos. Zato bodo letos dali večji poudarek zaposlovanju dolgotrajno brezposelnih, predvsem starejših nad 50 let.
H1: V Posavju je bilo konec preteklega leta 4022 brezposelnih oseb
H2: V ukrepe aktivne politike zaposlovanje je bilo vključenih 903 brezposelnih

H3: Letos bodo več programov pripravili za zaposlovanje starejših iskalcev zaposlitve
T- Iz Posavja GORAN ROVAN /

X- Snemalec in montažer Miloš Šantek /

V Posavju je bilo konec preteklega leta 4022 brezposelnih, kar je za 468 oziroma 15,5% manj kot pred letom dni.
T- IRENA PRIC /
X- direktorica Območne službe Sevnica Zavoda za zaposlovanje Slovenije /

»Predvsem zaradi povečanega povpraševanja s strani delodajalcev. Tukaj še vedno največ povprašujejo delodajalci s področja gradbeništva, gostinstva in pa predelovalne dejavnosti. Za ta področja v zadnjem času že se srečujemo s primanjkljajem delovne sile.«
Januarja je bilo v Posavju skoraj 22 tisoč zaposlenih, kar je za 660 oseb več kot pred letom. Lani je bilo v ukrepe aktivne politike zaposlovanje vključenih 903 brezposelnih. Letos računajo, da jih bo več, tudi starejših in dolgotrajno brezposelnih.

T- ANDREJ MIHELIN /

X- Območna služba Sevnica Zavoda za zaposlovanje Slovenije /

»Tako med delodajalci kakor tudi med starejšimi brezposelnimi osebami je interes, zato so tudi vključitve predvsem v javna dela in pa delovni preizkus, pa tudi v subvencijski program Zaposli me kar precejšnje.«
Nekateri so na zavodu za zaposlovanje prijavljeni že dlje časa. Anita Pegam je že četrto leto brezposelna, je pa v tem času kot prostovoljka in preko javnih del delala z begunci.

T- ANITA PEGAM /
X- iskalka zaposlitve /

»Stara sem 50 let. Jest vem, da sem še vedno zmožna za delat, mam delovne izkušnje, sposobnosti, ampak žal ne vem, al je to sistem tak, da enostavno pravi, da sem prestara za v službo in premlada za upokojitev. Ni vse odvisno od teh projektov, ampak od gospodarstva od politike. Se bo moglo marsikaj spremenit, da projekti ne bojo veliko pomagal, da bom jest dobila službo.«
Zaposlitve, pa čeprav le občasne, si seveda želijo tudi drugi iskalci zaposlitve. Ker je krize kot zatrjujejo konec, seveda upajo, da se jim bodo želje tudi uresničile.
